Virallinen lehti nro C 362 , 02/12/1996 s. 0277



B4-1242, 1246, 1247 ja 1252/96 Päätöslauselma bioturvallisuudesta ja elintarvikkeiden turvallisuudesta Euroopan parlamentti, joka - ottaa huomioon geneettisesti muunnettujen organismien tarkoituksellista ympäristöön levittämistä koskevan neuvoston direktiivin 90/220/ETY määräykset ((EYVL L 117, 8.5.1990, s. 15)), - ottaa huomioon markkinointiluvat, mukaan lukien niissä olevat lukuisat rajoitukset tiettyjen tuotteiden käytölle, jotka on tämän geneettisesti muunnettuja organismeja koskevan direktiivin mukaisesti myönnetty elintarvikkeille ja viljatuotteille (esimerkiksi soijapavulle, rapsille ja sikurille), - ottaa huomioon 12. maaliskuuta 1996 tekemänsä päätöksen neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi uuselintarvikkeista ja elintarvikkeiden uusita ainesosista (C4-0490/95 - 00/0426(COD)) ((EYVL C 96, 1.4.1996, s. 26)), A. ottaa huomioon, että kuluttajien luottamus on heikentynyt jo aikaisemmin tänä vuonna BSE-kriisin vuoksi ja että se tulee edelleen heikentymään, jos kuluttajat eivät saa geneettisesti muunnettujen elintarvikkeiden sisällöstä tietoja, joita heillä on oikeus saada, B. ottaa huomioon kuluttajien kasvavan huolen, joka koskee geneettisesti muunnettuja tuotteita, C. ottaa huomioon, että asianmukaisia määräyksistä, joilla on tarkoitus määrätä geneettisesti muunnettuja organismeja sisältävien tuotteiden merkinnästä, ei vielä ole tehty päätöstä eikä niitä ole pantu täytäntöön Euroopan unionissa, D. ottaa huomioon, että toistaiseksi ei ole olemassa geneettisesti muunnettujen organismien kansainvälistä kauppaa sääntelevää bioturvallisuuspöytäkirjaa, E. ottaa huomioon, että soijatuotteita käytetään yli 20.000 erilaisessa elintarvikkeessa; ottaa huomioon, että tämän vuoksi geneettisesti muunnetun soijan levittämisellä olisi valtava vaikutus Euroopan elintarvikemarkkinoilla, F. ottaa huomioon, että tiettyjen geneettisesti muunnettua soijaa sisältävien elintarvikkeiden epäillään aiheuttavan allergiaa, G. ottaa huomioon, että suuri joukko Euroopan elintarviketeollisuuden edustajia eri maissa on ilmoittanut, että he eivät asianmukaisen merkinnän puuttuessa aio käyttää geneettisesti muunnettua soijaa; 1. Vaatii avoimuutta; vaatii myös kuluttajille oikeutta saada tietoja geneettisesti muunnettujen organismien käytöstä heidän elintarvikkeissaan; 2. Kehottaa Yhdysvaltain soijantuottajia ja kaikkia muita elintarvikkeissa käytettävien geneettisesti muunnettujen organismien tuottajia erottamaan mainitut organismit tavanomaisista organismeista; 3. Kehottaa komissiota ja EU:n lainsäädäntöelimiä sekä jäsenvaltioita ryhtymään toimiin, joilla varmistetaan edellä mainitun kaltainen geneettisesti muunnettujen organismien erottaminen Euroopan markkinoilla; 4. Kehottaa komissiota ryhtymään kaikkiin tarpeellisiin toimiin sen varmistamiseksi, että kuluttajilla on käytettävissään tiedot, joiden perusteella he voivat itse päättää, mitä he syövät; valittaa sitä, että komissio ei odottanut uuselintarvikkeita ja erityisesti ratkaisevaa tuotemerkintää koskevan asetuksen hyväksymistä; 5. Pyytää perustamaan tarkkailu- ja valvontaverkoston, jonka tehtävänä on taata markkinoille tuotujen kasvien seuranta ja jonka avulla komissio voi tarkastella tilannetta aika ajoin uudelleen saatujen tulosten valossa; 6. Pyytää komissiota ilmoittamaan Euroopan parlamentille kansallisten toimivaltaisten viranomaisten soveltamat menetelmät ja tarkastukset, joilla ne takaavat tuotteen hyväksynnälle asetettujen ehtojen noudattamisen ja julkaisevat yksityiskohtaisia ohjeita näistä kysymyksistä; 7. Pyytää sen vuoksi, vaikka ei kielläkään geeniteknologian keksintöjen tiettyjä positiivisia puolia, että markkinointilupa geneettisesti muunnettujen tuotteiden annetaan vain äärimmäisten tiukkojen tieteellisten vaatimusten mukaan, joista on tiedotettava kuluttajille, jotka sen perusteella voivat olla varmoja tuotteen vaarattomuudesta; 8. Pyytää tämän vuoksi neuvostoa noudattamaan parlamentin antamaa ohjetta, jonka mukaan uuselintarvikkeita koskevaan direktiivin on sisällytettävä vaatimus kaikkien havaittavasti geneettisesti muunnettua materiaalia sisältävien elintarvikkeiden merkitsemisestä; 9. Pyytää pitkän aikavälin tutkimusten toteuttamista, joilla selvitetään glyfosaattia sietävien kasvien käytön sekä siitä aiheutuvan rikkaruohomyrkkyjen lisääntyvän käytön vaikutukset ihmisten terveydelle ja ympäristölle; 10. Kehottaa puhemiestään välittämään tämän päätöslauselman komissiolle, neuvostolle, jäsenvaltioiden hallituksille sekä Yhdysvalloille.